
บทคัดย่อ
โครงงานเรื่อง การศึกษารูปแบบของจ่อเลี้ยงหนอนไหมโดยใช้ความรู้เรื่องระบบพิกัดเชิงขั้ว มีวัตถุประสงค์       1) เพื่อศึกษารูปแบบของจ่อเลี้ยงหนอนไหมที่เหมาะสมโดยใช้ความรู้เรื่องระบบพิกัดเชิงขั้วที่สามารถจัดเรียงตัวของไหมได้ 2) เพื่อออกแบบและศึกษาประสิทธิภาพจ่อเลี้ยงหนอนไหมโดยใช้ระบบพิกัดเชิงขั้วรูปเส้นเวียนก้นหอยแบบอาร์คิมิดีส 3) เพื่อสร้างตัวต้นแบบของจ่อเลี้ยงหนอนไหมที่มีคุณภาพและมีราคาต้นทุนต่ำ โดยทำการศึกษารูปแบบขดและรูปแบบลายของจ่อเลี้ยงหนอนไหม จากการศึกษาพบว่า รูปแบบขดของจ่อเลี้ยงหนอนไหมที่มีค่า  และ  แตกต่างกัน ตามสมการเส้นเวียนก้นหอยอาร์คิมิดีส  ในระบบพิกัดเชิงขั้ว ขดรูปแบบที่มีค่า  เท่ากับ 0.6 และ  เท่ากับ  เหมาะสมในการนำมาสร้างจ่อเลี้ยงหนอนไหมมากที่สุด และเมื่อเปรียบเทียบรูปแบบลายดของจ่อเลี้ยงหนอนไหมทั้ง 4 รูปแบบ ได้แก่ จ่อพลาสติกทั่วไป จ่อลายสี่เหลี่ยมจัตุรัส จ่อลายสี่เหลี่ยมขนมเปียกปูน และจ่อลายหกเหลี่ยม โดยเปรียบเทียบอัตราเร็วในการเข้าจ่อของหนอนไหมโดยใช้การวิเคราะห์ความแปรปรวนทางเดียว พบว่ามีค่า  > 0.05 และเปรียบเทียบสัดส่วนเปอร์เซ็นต์เปลือกรังของรังไหมโดยใช้การวิเคราะห์ข้อมูลแบบไคสแควร์ พบว่ามีค่า  > 0.05 ซึ่งสามารถสรุปได้ว่ามีอัตราเร็วในการเข้าจ่อของหนอนไหมและสัดส่วนเปอร์เซ็นต์เปลือกรังของรังไหมไม่แตกต่างกัน ดังนั้น ตัวต้นแบบของจ่อเลี้ยงหนอนไหมสามารถลดต้นทุน และนำมาใช้งานได้
คำสำคัญ (Keywords): หนอนไหม (silkworm) ,จ่อเลี้ยงหนอนไหม(cocooning), ระบบพิกัดเชิงขั้ว (Polar Coordinate System) 

บทนำ
ไหม (silkworm) เป็นหนึ่งในสัตว์เศรษฐกิจที่สำคัญของประเทศไทย รังไหมซึ่งเป็นเส้นใยธรรมชาติที่ใช้ทำเสื้อผ้าเครื่องนุ่งห่ม เคหะสิ่งทอต่างๆ ที่สำคัญคือ ผ้าไหมไทยมีชื่อเสียงไปทั่วโลกในด้านความสวยงามเป็นเอกลักษณ์ เป็นสิ่งทอหลักที่นำรายได้เข้าประเทศ โดยมีหลักฐานเกี่ยวกับการทอผ้าไหมที่เก่าแก่ในไทยเมื่อ 3,000 ปีก่อน (สนีนาฏ ศิริ,2560)  การเลี้ยงไหมทำให้เกษตรกรมีอาชีพที่สร้างรายได้สำหรับดำรงชีวิต จะเห็นได้ว่าไหมมีความสำคัญต่อเศรษกิจไทยเป็นอย่างมาก การเลี้ยงหนอนไหมในวิสาหกิจชุมชนนิยมเลี้ยงในจ่อเลี้ยงไหมซึ่งมีรูปทรงคล้ายกระด้งแต่มีขนาดใหญ่กว่า และภายในจ่อจะมีซี่ไม้ขดเป็นวงก้นหอยหรือเป็นวงกลมซ้อนกันหลายๆวงภายในวงจะมีช่องว่างให้สำหรับหนอนไหมเพื่อให้หนอนยึดเกาะและสร้างรังไหมได้ จ่อเป็นภาชนะที่มีใช้ในหมู่ผู้ที่เลี้ยงไหมทั่วไป จัดเป็นอุปกรณ์ที่ทำขึ้นเพื่อประโยชน์ในการเลี้ยงไหมโดยเฉพาะ 
แต่การเลี้ยงหนอนไหมในจ่อเลี้ยงไหมแบบดั้งเดิมหรือที่เกษตรกรนิยมใช้กันทั่วไปซึ่งทำมาจากไม้ไผ่ มักประสบปัญหาในการทำความสะอาดของจ่อ เนื่องจากจ่อไม้ทำความสะอาดได้ยาก อาจทำให้หนอนไหมเสี่ยงต่อการติดเชื้อได้ง่าย และประสบปัญหาในการกระจายตัวของรังไหมที่ไม่สมบูรณ์นัก ซึ่งอาจทำให้เกิดรังแฝด ถือเป็นรังไหมที่มีลักษณะบกพร่อง ส่งผลให้เส้นใยไหมไม่สามารถนำมาสาวเป็นเส้นไหมได้ อีกทั้งจ่อเลี้ยงหนอนไหมพลาสติกที่นิยมใช้กันในอุตสาหกรรมยังมีราคาที่สูงอีกด้วย ปัญหาเหล่านี้ยังคงเป็นอุปสรรคสำคัญที่เกษตรกรผู้เลี้ยงไหมต้องเผชิญอยู่ในปัจจุบัน 
จากการศึกษาพบว่าจ่อเลี้ยงไหมมีลักษณะคล้ายระบบพิกัดเชิงขั้วรูปเส้นเวียนก้นหอยแบบอาร์คิมิดีส ผู้จัดทำจึงสนใจที่จะศึกษารูปแบบของจ่อเลี้ยงหนอนไหมโดยใช้ความรู้เรื่องระบบพิกัดเชิงขั้ว ซึ่งเป็นการประยุกต์ใช้ความรู้ทางคณิตศาสตร์เรื่องระบบพิกัดเชิงขั้วในการออกแบบรังไหม
วิธีการดำเนินงาน
ตอนที่ 1 การออกแบบจ่อเลี้ยงหนอนไหม
1.1 ออกแบบจ่อเลี้ยงหนอนไหมโดยใช้โปรแกรม Desmos โดยใช้หลักการของเส้นเวียนก้นหอยอาร์คิมิดีสตามสมการ r = a + b(θ) โดยกำหนดให้ค่า a = 0 และกำหนดขอบเขต ค่า r = 32 เสมอ จากนั้นออกแบบจ่อเลี้ยงที่มีรูปแบบแตกต่างกัน 10 รูปแบบ
 1.2 คำนวณหาความยาวขดของจ่อเลี้ยงหนอนไหมในแต่ละรูปแบบ โดยอาศัยสมการการหาความยาวของเส้นโค้งอาร์คิมิดีส
 1.3 พิจารณาระยะห่างระหว่างขดที่น้อยที่สุดที่สามารถบรรจุรังไหมได้ในแต่ละรูปแบบของจ่อเลี้ยงหนอนไหม โดยพิจารณาจากขนาดของรังไหมพันธ์ุ J108 ซึ่งเป็นพ่อของพันธุ์ NAN72 
ซึ่งมีความยาวเท่ากับ 2.84 เซนติเมตร (ข้อมูลจากกรมหม่อนไหมเฉลิมพระเกียรติฯ มุกดาหาร)
1.4 การคำนวณจำนวนรังไหมที่สามารถบรรจุในจ่อเลี้ยงแต่ละรูปแบบดำเนินการโดยใช้หลักการของเส้นโค้งอาร์คิมิดีส ซึ่งเป็นเส้นทางที่หนอนไหมจะสร้างรังเรียงตัวไปตามแนวโค้งของจ่อโดยจำนวนรังไหมจะคำนวณจากความยาวของเส้นโค้งหารด้วยขนาดของรังไหมและกำหนดให้
หนอนไหมเรียงตัวเป็นแนวนอนตามเส้นโค้งของขด
 	1.5 ออกแบบรูปแบบลายขดของจ่อมาทั้งหมด 3 ลาย โดยการประยุกต์ใช้หลักการทางเรขาคณิตรูปโฮโลแกรมเพื่อสร้างรูปแบบลายขดที่สามารถเชื่อมต่อประสานกันได้อย่างต่อเนื่องในลักษณะซ้อนเป็นชั้นและพิจารณาลายของขดจ่อจากพฤติกรรมการสร้างรังไหม [Makoto Kiyosawa, et al. (1999)]
ตอนที่ 2 การคัดเลือกและทดสอบจ่อเลี้ยงหนอนไหม
2.1 คัดเลือกรูปแบบขด 1 รูปแบบจากทั้งหมด 10 รูปแบบ โดยใช้ขนาดของรังไหมวิเคราะห์ร่วมกับระยะห่างระหว่างขดที่น้อยที่สุดที่สามารถบรรจุรังไหมได้ และพิจารณาจากจำนวนรังไหมที่สามารถบรรจุได้ รวมไปถึงความเหมาะสมในการจัดเรียงตัวของรังไหม
2.2 คัดเลือกรูปแบบลายโดยพิจารณาจากจำนวนจุดยึดและระยะห่างระหว่างจุดยึดของลายจ่อแต่ละลายที่หนอนสามารถยึดทำรังได้ โดยกำหนดให้ระยะห่างระหว่างจุดยึดยาวไม่เกิน 1.55 เซนติเมตร ซึ่งเป็นขนาดความกว้างของรังไหม และเนื่องจากการสร้างจุดยึดของหนอนไหมสามารถสร้างจุดยึดได้แบบสามมิติ จึงจะนับจำนวนจุดยึดในสามมิติจากการนับจุดยึดในสองมิติซ้ำ 2 ครั้ง ดำเนินการโดยประยุกต์ใช้ความรู้เรื่อง ทฤษฎีกราฟเกี่ยวกับดีกรีของจุดยอด และใช้โปรแกรม GeoGebra ในการพิจารณาระยะห่างระหว่างจุดยึดของรูปเรขาคณิต ได้แก่ ลายสี่เหลี่ยมจัตุรัส ลายสี่เหลี่ยมขนมเปียกปูน และลายหกเหลี่ยม
2.3 นำรูปแบบขดที่ได้จากการคัดเลือก มาสร้างจ่อ 3 จ่อ โดยมีลายขดของจ่อที่ต่างกัน ดังนี้
2.3.1 ตัดตาข่ายพลาสติกแต่ละลายที่มีความยาวด้านของรูปลายตาข่ายเท่ากัน โดยกำหนดความยาวตาข่ายจากการคำนวณหาความยาวของเส้นโค้งอาร์คิมิดีสในกราฟระบบพิกัดเชิงขั้ว และกำหนดความสูงของตาข่ายจากความสูงของจ่อมาตรฐาน
2.3.2 ออกแบบและตัดแกนอะคริลิกเพื่อใช้เป็นแกนสำหรับยึดขดจ่อเลี้ยงหนอนไหม โดยมีทั้งหมด 4 แกน
2.4 ทดสอบการใช้งานของจ่อเลี้ยงหนอนไหม โดยเลี้ยงหนอนไหมในจ่อทั้ง 3 รูปแบบ เพื่อสังเกต และบันทึกผลการเขาจ่อของหนอนไหมโดยเลี้ยงหนอนไหมในจ่อทั้ง 3 รูปแบบ เพื่อสังเกตและบันทึกผลการเข้าจ่อของหนอนไหม
ตอนที่ 3 การเปรียบเทียบและวิเคราะห์ผล
3.1 สังเกตระยะเวลาการเข้าจ่อของหนอนไหมในแต่ละจ่อโดยการสังเกตการเข้าจ่อของหนอนไหมทุกๆ 1 ชั่วโมงในช่วงเวลา 6.00 น. – 18.00 น. เป็นเวลา 3 วันและเริ่มเก็บรังไหมในวันที่ 4
3.2 บันทึกผลการเข้าจ่อของหนอนไหม
3.3 บันทึกลักษณะทางการเกษตรของรังไหมที่ได้ในแต่ละจ่อ ได้แก่ ความกว้าง ความยาว เปอร์เซ็นต์ดักแด้สมบูรณ์ เปอร์เซ็นต์เปลือกรังของรังไหมโดยเฉลี่ย และเปอร์เซ็นต์การเข้าทำรังของหนอนไหมในแต่ละจ่อ
3.4 นำมาวิเคราะห์และเปรียบเทียบข้อมูลอัตราเร็วในการเข้าจ่อของหนอนไหมในจ่อแต่ละรูปแบบโดยใช้การวิเคราะห์ความแปรปรวนทางเดียว (One-Way Anova) และเปรียบเทียบเปอร์เซ็นต์เปลือกรังของรังไหมในแต่ละจ่อ โดยใช้การวิเคราะห์ข้อมูลแบบไคสแควร์ (Chi-Square)

ผลและอภิปรายผล 
1. ผลการวิเคราะห์รูปแบบจ่อเลี้ยงหนอนไหม
จากการศึกษาและวิเคราะห์รูปแบบขดของจ่อเลี้ยงหนอนไหมที่แตกต่างกันทั้ง 10 รูปแบบ โดยวิเคราะห์ความยาวขด (s) ระยะห่างระหว่างขดที่น้อยที่สุด (d) และจำนวนรังไหม (n) ดังตารางที่ 1
	รูปแบบที่
	S (cm) 
	d (cm)
	n (รัง)

	1
	2517.62
	0.94
	886

	2
	1564.59
	1.41
	550

	3
	1185.95
	1.88
	417

	4
	845.78
	2.34
	297

	5
	807.64
	2.82
	284

	6
	728.03
	3.3
	256

	7
	618.80
	3.77
	217

	8
	491.77
	4.24
	173

	9
	358.78
	4.71
	126

	10
	394.66
	5.18
	138


ตารางที่ 1 ตารางวิเคราะห์รูปแบบขดของจ่อ
จากการศึกษาและวิเคราะห์รูปแบบลายของจ่อเลี้ยงหนอนไหมทั้ง 4 รูปแบบ โดยวิเคราะห์จำนวนเส้นเชื่อมใน 2 มิติ และ 3 มิติ ดังตารางที่ 2
	
รูปแบบลาย
	จำนวนจุดยึด

	
	2 มิติ
	3 มิติ

	
	จุดยอด
	จุดกึ่งกลาง
	จุดยอด
	จุดกึ่งกลาง

	รูปสามเหลี่ยม 
	12 เส้นเชื่อม
	8 เส้นเชื่อม

	16 เส้นเชื่อม

	10 เส้นเชื่อม
	8 เส้นเชื่อม
	20 เส้นเชื่อม
	16 เส้นเชื่อม

	รูปสี่เหลี่ยมขนมเปียกปูน
	12 เส้นเชื่อม
	8 เส้นเชื่อม
	24 เส้นเชื่อม
	16 เส้นเชื่อม

	รูปหกเหลี่ยมด้านเท่า
	9 เส้นเชื่อม
	10 เส้นเชื่อม
	18 เส้นเชื่อม
	20 เส้นเชื่อม



ตารางที่ 2 ตารางวิเคราะห์รูปแบบลายของจ่อ
2. ผลการเข้าจ่อของหนอนไหมในแต่ละจ่อ
	จากการบันทึกผลการเข้าจ่อของหนอนไหมเป็นเวลา 3 วัน โดยหนอนไหมเริ่มเข้าจ่อในวันที่ 2 และมีจำนวนมากขึ้นในวันที่ 3 ดังรูปที่ 1 และ 2

รูปที่ 1 กราฟแสดงความถี่สะสมของจำนวนตัวของหนอนไหมที่เช้าจ่อในวันที่ 2

รูปที่ 2 กราฟแสดงความถี่สะสมของจำนวนตัวของหนอนไหมที่เช้าจ่อในวันที่ 3

3. การเปรียบเทียบและวิเคราะห์ผล
จากการวิเคราะห์และเปรียบเทียบข้อมูลอัตราเร็วในการเข้าจ่อของหนอนไหมในจ่อแต่ละรูปแบบโดยใช้การวิเคราะห์ความแปรปรวนทางเดียว (One-Way Anova)  พบว่า ค่าเฉลี่ยอัตราเร็วในการเข้าจ่อของหนอนไหมของแต่ละจ่อมีค่าใกล้เคียงกัน ซึ่งมีค่าเฉลี่ยประมาณ  2 ตัว/ชั่วโมง โดยจ่อลายหกเหลี่ยมมีค่าเฉลี่ยสูงสุดอยู่ที่ 2.49 ในส่วนของค่าความแปรปรวนจ่อลายหกเหลี่ยมมีความแปรปรวนมากที่สุด ประมาณ 3.47 และจากผลการเปรียบเทียบพบว่า มีค่า P-value = 0.76 แสดงว่า จ่อแต่ละรูปแบบมีอัตราเร็วในการเข้าจ่อของหนอนไหมไม่แตกต่างกัน
จากการวิเคราะห์และเปรียบเทียบข้อมูลเปอร์เซ็นต์เปลือกรังของรังไหมในแต่ละจ่อ โดยใช้การวิเคราะห์ข้อมูลแบบไคสแควร์ (Chi-Square) พบว่า Pearson Chi-Square มีค่า Value = 12 df = 9 จากผลการเปรียบเทียบ เห็นได้ว่ามีค่า  Sig. = 0.213 
ซึ่ง > 0.05 แสดงว่าจ่อแต่ละรูปแบบมีสัดส่วนเปอร์เซ็นต์เปลือกรังของรังไหมมีไม่แตกต่างกัน

สรุปผล
ตอนที่ 1 การออกแบบจ่อเลี้ยงหนอนไหม
1.1 รูปแบบขดของจ่อ
รูปแบบการม้วนของขดถูกกำหนดโดยค่า b ซึ่งมีความสัมพันธ์แบบแปรผกผันกับค่า theta กล่าวคือหาค่า b มีค่าสูงจะทำให้ค่า theta ลดต่ำลง เป็นเหตุให้ระยะห่างระหว่างขดเพิ่มมากขึ้น ซึ่งเป็นไปตามสมการเส้นเวียนก้นหอยอาร์คิมิดิสในระบบพิกัดเชิงขั้ว
	1.2 รูปแบบลายของจ่อ
รูปแบบลายขดของจ่อมีลักษณะเป็นรูปเรขาคณิตโฮโลแกรมเพื่อนำมาพิจารณาในการสร้าง
จ่อเลี้ยงหนอนไหมที่สามารถซ้อนกันเป็นชั้นได้ ซึ่งมีรูปสามเหลี่ยม สี่เหลี่ยมจัตุรัส  สี่เหลี่ยมขนมเปียกปูน 
และรูปหกเหลี่ยมด้านเท่า ซึ่งในการทดสอบนี้ได้กำหนดมาตรฐานให้ ความยาวด้านของตาข่ายทุกรูปทรงต้องมี
ความยาวด้านเท่ากัน เพื่อจุดประสงค์สำคัญ 2 ประการ คือ เพื่อไม่ให้จุดยึดห่างกันเกินไป และเพื่อใช้เป็นตัวแปรควบคุมในการคำนวณ
ตอนที่ 2 การคัดเลือกและทดสอบจ่อเลี้ยงหนอนไหม
จากการพิจารณารูปแบบขดของจ่อเลี้ยงหนอนไหมโดยพิจารณาจากขนาดของรังไหมวิเคราะห์ร่วมกับระยะห่างระหว่างขดที่น้อยที่สุดรวมไปถึงจำนวนรังไหมที่สามารถบรรจุในจ่อได้ บ่งชี้ว่า รูปแบบขดที่ 5 เป็นรูปแบบที่เหมาะสมที่สุด ซึ่งมีค่า b เท่ากับ 0.6 มีระยะห่างระหว่างขดที่น้อยที่สุดเท่ากับ 2.82 เซนติเมตร โดยค่าดังกล่าวมีความสอดคล้องกับขนาดความกว้างของรังไหมมากที่สุดเมื่อเทียบกับรูปแบบอื่น และสามารถบรรจุรังไหมได้เหมาะสม จึงเป็นรูปแบบขดที่ได้รับการคัดเลือกที่สามารถนำมาสร้างจ่อเลี้ยงหนอนไหมได้เหมาะสมที่สุด
จากการพิจารณารูปแบบลายของจ่อเลี้ยงหนอนไหม โดยพิจารณาจากจำนวนจุดยึดและระยะห่างระหว่างจุดยึดของลายจ่อแต่ละลายที่หนอนสามารถยึดทำรังได้ จากการวิเคราะห์รูปแบบลายทั้ง 4 รูปแบบ พบว่าจำนวนเส้นเชื่อมมีความใกล้เคียงกัน โดยในสองมิติลายรูปสามเหลี่ยมและสี่เหลี่ยมขนมเปียกปูนมีจำนวนเส้นเชื่อมสูงสุด เมื่อพิจารณาจากจุดยอด คือ 12 เส้นเชื่อม ส่วนรูปหกเหลี่ยมมีเส้นเชื่อมสูงสุดเมื่อพิจารณาจากจุดกึ่งกลาง คือ 10 เส้นเชื่อม เนื่องจากรูปสามเหลี่ยมและสี่เหลี่ยมขนมเปียกปูนมีคุณสมบัติด้านจำนวนเส้นเชื่อมที่เหมือนกันทั้งการพิจารณาจากจุดยอดและการพิจารณาจากจุดกึ่งกลาง ประกอบกับข้อจำกัดที่ลายตาข่ายรูปสามเหลี่ยมหาได้ยากในท้องตลาด ผู้จัดทำจึงคัดเลือกเฉพาะรูปสี่เหลี่ยมจัตุรัส สี่เหลี่ยมขนมเปียกปูน และรูปหกเหลี่ยม เพื่อนำมาสร้างและศึกษาประสิทธิภาพของจ่อเลี้ยงหนอนไหม 
ตอนที่ 3 เปรียบเทียบและวิเคราะห์ผล
จากการวิเคราะห์ความแปรปรวนทางเดียวของอัตราเร็วเฉลี่ยในการเข้าจ่อของหนอนไหมในแต่ละจ่อ จะได้ค่า P-value เท่ากับ 0.76 ซึ่งมีค่า p>0.05 และจากการวิเคราะข้อมูลแบบไคสแควร์ (Chi-Square) ของเปอร์เซ็นต์เปลือกรังของรังไหมในแต่ละจ่อ จะได้ค่า p > 0.05 จึงสามารถสรุปได้ว่า จ่อทั้งสามลายและจ่อพลาสติกทั่วไปมีอัตราเร็วในการเข้าจ่อของหนอนไหมและมีสัดส่วนเปอร์เซ็นต์เปลือกรังของรังไหมมีไม่แตกต่างกัน ดังนั้น จ่อลายรูปสี่เหลี่ยมจัตุรัส รูปสี่เหลี่ยมขนมเปียกปูน และรูปหกเหลี่ยมด้านเท่า เมื่อเทียบกับจ่อพลาสติกทั่วไป มีความเหมาะสมในการนำมาสร้างจ่อเลี้ยงหนอนไหมร่วมกับรูปแบบขดที่เหมาะสม




กิตติกรรมประกาศ

